Lardero eguna

Lardero eguna, Euskal Herrian zehar Eguen Zuri, Ostegun gizen, Sasikoipetsu, Gizakunde, Lerdo edo Urdelardero izenak hartzen dituena, kristau-tradizioko zenbait herrialdetan Inauterietako jai bat da,  Garizuma aurreko azken ostegunean ospatzen dena. Tradizioz, janariari eskainitako eguna da: Garizuman baraua egiten zenez, aurreko egunek ospatzeko azken aukera ematen zuten Pazko Igandera arte.   

"Lardero" hitza latinezko "lardum" hitzetik dator ('koipea' edo 'urdaia'), eta Garizuma aurreko egunetan haragia eta urdaia jateko ohiturarekin eta ondorengo baraualdiarekin du zerikusia.

 Euskal Herriko jaiak 
Eskoriatzan, herriko umeak baserritar jantzita kalez kale ibiltzen dira abesten. Eskuan "ziria" izeneko hurritz-makilatxo bat daramate, eta hor sartuta txorizoa, urdaia, ogi-zatia, pikua.... Garai batean, eskean ibiltzen zirenei etxekoandreek janaria jartzen zieten zirian, gaur egun balkoietatik karameloak botatzen dizkiete. 1975ean berreskuratu zuen ohitura ikastolak, gurasoen eta aitona-amonen lekukotasunei jarraituz.

Markinan Eguen Zuria eta Txitxiburduntzi eguna da. Egun horretak okela errea jateko zegoen ohitura. Markinan kokoxak deitzen zitzaien mozorrotzen zirenei eta Martizen karnabal edo Antzara egunean agertzen ziren.Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 63.or.

Lekeition ere izen bera erabiltzen da Inauterietako Osteguna adierazteko, baita Sasikoipetsu eguna ere. Lekeition mozorrotuari mamojantzia deitzen zitzaion.

 Erreferentziak 

 Ikus, gainera 
 Gizakunde, Emakunde eta Orakunde

 Kanpo estekak 

Kategoria:Inauteriak
Kategoria:Euskal Herriko inauteriak